Victoria Szpunberg. Dramaturga i professora de dramatúrgia a l’Institut del Teatre i a l’Escola Superior de Coreografia de Barcelona, entre d’altres. L’any 2000 és convidada a la Residència Internacional del Royal Court Theatre amb la seva primera obra, Entre aquí y allá (Lo que dura un paseo). A partir d’aquell moment, les seves obres s’han estrenat a festivals i teatres nacionals i internacionals, i s’han traduït a diverses llengües. A banda de la seva carrera com a autora, ha col·laborat amb diferents coreògrafs, ha signat dramatúrgies i adaptacions teatrals, ha treballat com a directora i ha escrit peces per a ràdio i instal·lacions sonores. També ha participat en projectes de teatre i educació. El 2013 va rebre el Premi Max a l’autoria teatral catalana. 

Teatre reunit 2004-2018. Aquest volum aplega les obres teatrals més significatives de Victoria Szpunberg escrites entre 2004 i 2018. Inclou des dels seus títols més coneguts —com La màquina de parlar o la trilogia La fragilidad de la memoria— fins a diverses peces breus com el monodrama Balena blava —estrenat a la Sala Gran del TNC— o el primer text de l’autora, Entre aquí y allá, en una reescriptura que tanmateix permet aprofundir en els gèrmens dramatúrgics de Victoria Szpunberg.